Компании | България ще привлича световни компании да търсят нефт и газ в "Силистар" - Dnevnik.bg
Дневник, 10:36, 02 яну 13 , 5522
България ще обяви нов конкурс за търсене и проучване за нефт и газ в блок "Силистар" в Черно море. Тя ще опита да предизвика интереса на световни компании като гарантира открит и прозрачен конкурс. С това се ангажира министърът на икономиката и енергетиката Делян Добрев в интервю за "Стандарт". Той възнамерява да прекрати сегашния конкурс, спечелен от фирма "Ледербел БГ", независимо от резултата от делото, водено от конкурентите й във Върховния административен съд.
"Ледербел БГ", в която участва собственикът на консултантската къща "Фронтиер" Красимир Георгиев, получи разрешението през февруари 2011 г., но Държавната финансова инспекция установи съществени нарушения и индикации за измама, а резултатът от конкурса беше оспорен в съда.
"Не е добре да дадеш една трета от българското Черно море на фирма без нито един ден опит в тази дейност, със съмнително реноме на "консултант" и с 1000 лева в банковата сметка. Затова, каквото и да реши ВАС, аз имам право и ще прекратя конкурса. Ще стартирам прозрачен конкурс, за да спечелят големи и утвърдени компании, и държавата да получи десетки милиони евро бонус, да имаме гаранция, че блокът ще се проучи, а няма да се държи 5 години от някоя случайна фирма, за да се ограничи например конкуренцията на пазара на газ в България до 1 доставчик", казва Добрев в интервюто.
Държавата се е отказала от идеята за приватизация на част от Българския енергиен холдинг чрез международните пазари. "На този етап не работим по нея, тъй като сега не е най-подходящият момент. Борсите по света са в тежко състояние, очакваме по-добър международен климат за евентуално листване на част от БЕХ", казва Добрев.
Министърът информира, че от средата на 2013 г. ще влезе в действия схема, по която компаниите ще могат да поръчват разработката на иновативни решения за бизнеса си на научни звена чрез ваучери. "На всяка компания, която иска да инвестира в иновации, ще дадем ваучер за определена сума пари - например 50 000, 100 000 или 200 000 лева, сумата не е определена", казва Добрев и прогнозира, че така ефективността на инвестициите в наука ще нарасне в геометрична прогресия.
Министърът оценява като успешна и стратегията за привличане на чуждестранни инвестиции чрез форуми на определени пазари, каквито миналата година бяха проведени в Китай, Великобритания, Германия, Япония. "След тях 11 международни компании проявиха интерес да развиват производствата си в България. Някои от тях като китайските компании за сглобяване на автобуси, вече започнаха инвестициите. Собственикът на компания, която изгражда туристически селища, ще посети България в началото на годината, за да установи потенциални терени в страната. Бавно, но категорично възстановяваме пазара на български вина на Острова", казва Добрев.
Той информира, че една от водещите вериги във Великобритания с пазарен дял от 10%, се интересува от над 20 други български стоки (освен виното), които да предлага в своите магазини. През февруари предстоят срещи с български производители.
Кабинетът отново обяви конкурс за търсене и добив на нефт и газ в "Терес" и "Силистар"
15:01, 19 окт 17 / Бизнес 19
12:51, 19 окт 17 / Бизнес 16
06:41, 19 окт 17 / Скорост 18
Darth Plagueis 10:42, 02 яну 13 / Неутрално
"Не е добре да дадеш една трета от българското Черно море на фирма без нито един ден опит в тази дейност, със...
DrAvalanche 10:45, 02 яну 13 / Любопитно
[quote#0:"Добрев"] "Не е добре да дадеш една трета от българското Черно море на фирма без нито един ден опит в...
Рейтинг: 515 10:39, 02 яну 13 Неутрално
Понеже ние си не моем. Хем го имаме пък не моем да го ползуваме викате значи. Даже и немаме компании за нефт и газ и сондьори си неаме и некъф институт даже не върши явно никва работа
Рейтинг: 627 10:40, 02 яну 13 Весело
Цяло лято еко-протести край лагерния огън
Рейтинг: 3581 10:42, 02 яну 13 Неутрално
"Не е добре да дадеш една трета от българското Черно море на фирма без нито един ден опит в тази дейност, със съмнително реноме на "консултант" и с 1000 лева в банковата сметка. "
Наистина не е добре. Това обаче трябва да е залегнало в изискванията в конкурса, и ако не е - трябва да се търси отговорност защо не е.
Отделно, идеята да дадеш една трета от черноморието ни на който и да е, също е безумна.
Рейтинг: 3559 10:43, 02 яну 13 Неутрално
Това е хубава новина, стискам палци да стане - колкото повече, толкова повече!
Рейтинг: 1232 10:45, 02 яну 13 Любопитно
[quote#0:"Добрев"] "Не е добре да дадеш една трета от българското Черно море на фирма без нито един ден опит в тази дейност, със съмнително реноме на "консултант" и с 1000 лева в банковата сметка. " [/quote] Що бе, я питай Миро Стандарта. Миналата година търгове за милиони за добив на дървесина бяха спечелени от фирми с оборот под 100 000 лева. Ама там не им прави впечатление.
Рейтинг: 402 10:51, 02 яну 13 Неутрално
България ще обяви нов конкурс за търсене и проучване за нефт и газ в блок "Силистар" в Черно море.
Ясно.Обещано е на американци.
Рейтинг: 733 10:51, 02 яну 13 Неутрално
Фотограф Надежда Чипева: гледа замислен и пророчески мъдър като министър на икономиката, енергетиката и туризма. И вие си мислите, че мисли? Абсурд! Прави се...Мъдрият се учи да може, умният - да знае. Само на глупака всичко му е ясно. Мъдрият не твърди нищо, което не може да докаже.
Рейтинг: 726 10:52, 02 яну 13 Неутрално
Новата година с нови надежди, / с широко отворени обятия /чакаме чуждите инвеститорите ,друг изход няма за нас !
Рейтинг: 420 10:52, 02 яну 13 Неутрално
Някой от тук четящите мисли ли, че през февруари 2011 такъв важен конкурс е спечелен без одобрение от най-високо ниво?
Рейтинг: 603 10:55, 02 яну 13 Весело
Ако се спазват същите еко- и концесионни стандарти, които биха се спазвали и в Германия, може само да спечелим
Иначе - Нигерия на Балканите...
Рейтинг: 921 10:56, 02 яну 13 Весело
[quote#4:"dodge_ram"]Това е хубава новина[/quote]
Новина ще стане като стане!? За сега е намерение(думи)!?
Рейтинг: 2894 10:58, 02 яну 13 Неутрално
До коментар [#9] от "V. Iliev":
Точно това си мислех-кой е определил правилата за конкурса
Рейтинг: 2000 11:01, 02 яну 13 Гневно
Заливът Силистар май остана единственото девствено място по нашето черноморие! Дайте и него на булдоците и булдозерите и спете рахат, като осрани бебета в памперсите си!!!!
Рейтинг: 928 11:03, 02 яну 13 Любопитно
[quote#3:"Тони!"]Наистина не е добре. Това обаче трябва да е залегнало в изискванията в конкурса, и ако не е - трябва да се търси отговорност защо не е. [/quote]
Ами можел ли да се досетиш кой зам.-министър от МИЕ беше с ресор енергетика по туй време.
Рейтинг: 146 11:04, 02 яну 13 Любопитно
Не е добре да дадеш една трета от българското Черно море на фирма без нито един ден опит в тази дейност, със съмнително реноме на "консултант" и с 1000 лева в банковата сметка..........................................................................
Ка щяло да е добре.Направо го дайде на баба Пена от нашта кооперация.Тя има над 1 000 лева на сметката и всеки ден поне по 2 часа *консултира* на пейката останалите пенции.И от билки разбира,и от минерална вода,и от банково дело,а като излезе на балкона и отвори чадъра ...прави дупка в стратосферата.....
ПС!Като думата *консултант* в България и ми идва да стрелям на месо.
Рейтинг: 402 11:04, 02 яну 13 Неутрално
Я, провикна се Дельо, тук някой е съгрешил!!! Ама кой, нали си е от вашите? Как така стана, че спечели конкурса? Или охарчи всичките си пари за подкупи?
Рейтинг: 146 11:05, 02 яну 13 Неутрално
[quote#15:"Tai pan"]!Като думата *консултант* в България и ми идва да стрелям на месо[/quote]
Да се чете *Като чуя.*
Рейтинг: 733 11:08, 02 яну 13 Любопитно
"Ледербел БГ", в която участва собственикът на консултантската къща "Фронтиер" Красимир Георгиев, получи разрешението през февруари 2011 г., но Държавната финансова инспекция установи съществени нарушения и индикации за измама, но съгласно ЗДФИ -
Държавната финансова инспекция се осъществява във:
7. получателите на държавни помощи, лицата, финансирани със средства от държавния или от общинските бюджети, извънбюджетни сметки или фондове, по международни договори или програми на Европейския съюз, както и лицата, финансирани със средства от държавните предприятия по чл. 62, ал. 3 от Търговския закон - по отношение разходването на тези средства.
Държавната финансова инспекция е установила съществени нарушения и индикации за измама, но "Ледербел БГ" на коя точка от изброените отговаря!? Или нарушението и измамата е в МИЕТ?
Основната цел на държавната финансова инспекция е да защитава публичните финансови интереси.
Рейтинг: 3292 11:09, 02 яну 13 Весело
Досегашният конкурс кой го обяви бе, мамин оръфляк? Лошите изпълзяли отнякъде, превзели министерството на Калинчо и обявили конкурс, нагласен за некакви утепляци... Ха-ха-ха!
Какви световни инвеститори ще поканиш бе, Калинчо? Само на снимка като ви видят и всичко им е ясно. Я, се дръжте за "Ледербел БГ", че и тях ще изпуснете. Венсеремос! Не на шистовия газ! Не на импириалистите! Вън мутантите! Да жувей родната промишленост, дюните и Банско! Мутропривет! Ура, ура, ура!
Рейтинг: 473 11:10, 02 яну 13 Неутрално
Ааа, беше девствено. Сега през лятото има две кръчми, които работят на дизелови генератори, и тъй като канализация нема, е ясно какво се случва с по-голяма част от отпадъците.
Рейтинг: 448 11:14, 02 яну 13 Разстроено
Е нали това е целта да отровят и малкото останало,а снимката е показателна,какъвто министъра такава и икономиката ни .........
Рейтинг: 890 11:27, 02 яну 13 Неутрално
Като гледам ще си замине едно от най-добрите места за хавайски сърф и къмпинг по черноморието Чувствам се като живеещ в африканска държава
Рейтинг: 1416 11:27, 02 яну 13 Любопитно
БГ много обича
да привлича!!!
Рейтинг: 572 11:29, 02 яну 13 Неутрално
Рейтинг: 983 11:29, 02 яну 13 Неутрално
"Понеже ние си не моем"
Всъщност няма българска компания с оборудване и ноу хау за добив на нефт в морски води.
Рейтинг: 1283 11:42, 02 яну 13 Неутрално
Всъщност обичаме да обсъждаме Русия, ето един търг от там, общо взето за много забатачено място на края на света с начална цена 1,5 милиарда рубли. Печели "Мечел", с 15,5 милиарда, като ще вложи 20 милиарда още. И тук става дума за проект, в който държавата е изключително силно заинтересувана от социалната му страна - работни местта и т.н. Ма пак си цеди повече от 1 милиард долара....
http://www.youtube.com/watch?feature=player_embedded&v=G9JzkUBTRrY
Рейтинг: 890 11:51, 02 яну 13 Неутрално
И жална ни майка ако открият неф - ще се добива, преработва и замърсява тук, някакви минимални пари ще влязат в държавата и после концесионера ( разбирай Шеврон примерно ) може и да благоволи да го продаде обратно на десеторна цена. Конфликта в Судан е започнал точно заради намерен нефт в южните им провинции - Шеврон пращат отряди на смъртта , които разчистват местното население, обезлюдяват земите им и построяват нефтопреработвателни съоръжения с китайски работници. В момента въпреки добива и преработка на нефта населението е едно от най-бедните в света, повечето хора са без достъп до питейна вода, а във фабриките не работи местно население, а китайско. Както почти казват сърбите "Йебем ти и инвеститору". Има по темата много добро documentary на VICE - мисля, се казваше "Inside Darfur"
Рейтинг: 517 11:53, 02 яну 13 Гневно
Нищо добро не очаквам, "нашите" хора като забият сондите в последните чисти местенца на Южното Черноморие под благия поглед на Лентореза.
Рейтинг: 882 12:06, 02 яну 13 Весело
До коментар [#6] от "ID": Ясно, обещано е на руснаци, по точно на Газпром....
Рейтинг: 4546 12:08, 02 яну 13 Неутрално
"..Министърът информира, че от средата на 2013 г. ще влезе в действия схема, по която компаниите ще могат да поръчват разработката на иновативни решения за бизнеса си на научни звена чрез ваучери..."
Ето една идея, която непременно трябва да се осъществи. Така и решенията за българските компании ще са по-евтини, и научните звена (надявам се временни, създадени за решаване да дадения проблем) ще имат работа, с което ще помогнат за повишаване качеството и ефективността на производството.
Рейтинг: 572 12:25, 02 яну 13 Неутрално
Рейтинг: 779 12:38, 02 яну 13 Неутрално
"Не е добре да дадеш една трета от българското Черно море на фирма без нито един ден опит в тази дейност, със съмнително реноме на "консултант" и с 1000 лева в банковата сметка. "Този израз е най коментираният и с право.Случай точно като този има доста,и доста Остапбендеровци се нагушиха като бантски гъски с милиони от подобни машинации.
Рейтинг: 954 12:39, 02 яну 13 Неутрално
До коментар [#22] от "Scaramouche":
Не бъркайте местността Силистар с блок Силистар.
„Блок 1-14 Силистар” представлява акватория – част от Черно море с площ 6936 кв. км – огромен район, приблизително колкото големината на Софийска област. Не е ясно по какви причини тази морска шир административно е кръстена на странджанската местност, но на практика най-северната точка на въпросния „блок” се намира източно от град Бяла (чак над Несебър). През южния край на „блока” пък минава паралела на град Резово – границата с Турция. Реално блокът е срещу целия Бургаски залив.
Друг е въпросът, че границите на блока в най-северната и най-южната точка са само на 10 км от брега, а трябва да са извън 12-милната крайбрежна зона.
Рейтинг: 637 12:51, 02 яну 13 Неутрално
.... и после ще даде добивите на същите тези, или сродни на тях компании.
За държавата и народеца както обикновено трошици.
Боко ще стане петролен шейх и ще облече традиционните арабски одежди! Е няма да пропусне и черните очила!
Рейтинг: 637 12:57, 02 яну 13 Неутрално
Грешиш, не търгове да добив, а търгове за закупуване на дървесина, от борсата и горските стопанства.
Облажиха се фирми, дето не сме им чували името в дърводобива.
А дърводобива - тази кървава работа - пак се извърши от бедните ЗЕКИ срещу символично заплащане.
Маржа между продажна държавна цена от горските стопанства и крайна цена на потребител беше около 2 пъти първоначалната цена.
Познайте кой намаза - хич не са обикновените дърводобивни фирми да знаете.
Да не говорим, че сега Мирко с една заповед дава цялото поречие на река Дунав - държавни гори насадени с тополи на неизвестни (е нему известни) лица, които стоят зад уж държавните "Напоителни системи".
Краде се като за последно - втори мандат едва ли ще има та....
Рейтинг: 1552 12:58, 02 яну 13 Неутрално
Тъкмо щях да попитам за границите на "блока",но маркер ги е посочил.
Рейтинг: 571 12:58, 02 яну 13 Неутрално
Начи Турция не може да строи ТЕЦ малко по на юг - под Резово, ама ний можем да дупчим в защитен национален (или какъвто е там) парк?
Хахахахах, господин Добрев съгласува ли тия си намерения с МОСВ? То какво рече?
А турското МОСВ - то какво мисли по въпроса?
И не - не съм срещу развитието на България.
Ма искам да се мисли "преди" да са станали зулумите, е на "после" - как да ги замажат пиарките срещу неколко апартамента.
Рейтинг: 458 13:25, 02 яну 13 Весело
Явно един мандат не стига за ОБЕЩАНИЯТА на чугуните, щото имат в резерв още мнооооого... Скоро не съм чувал напр. за: банкова Швейцария на Балканите; шистов тигър на ЮИ Европа; готови за Шенген и еврозоната; до 2-3 години (има-няма) ще надминем Гърция, Турция и Сомалия взети заедно; мед и масло на корем от чучурите и т.н.
Рейтинг: 1875 13:39, 02 яну 13 Неутрално
[quote#15:"Tai pan"]Тя има над 1 000 лева на сметката и всеки ден поне по 2 часа *консултира* на пейката останалите пенции[/quote]
Ам', че тя не пописва ли и във форума на Дневник! Аз като гледам богатия фактически материал, с който форумците подкрепят тезите си 'се си мислех, че ще да са колежки на баба Пена!
Рейтинг: 1875 13:44, 02 яну 13 Неутрално
[quote#37:"йотата"]ама ний можем да дупчим в защитен национален (или какъвто е там) парк?[/quote]
Да видиш ти! Значи вече и вътре в Черно море сме изградили "национален (или какъвто е там) парк"!
Ами ние сме задминали и ОАЕ бре! Те направиха едни палмови острови в Дубай и се изтрепаха да се хвалят! А ние цял "национален (или какъвто е там) парк" сме направили насред Черно море и си траем!
Рейтинг: 585 14:14, 02 яну 13 Неутрално
Многото спекулативни и оригинални или екзотични предложения на форума най-вероятно могат да се сведат до 1-2. Конфликт с досегашния правоимащ или очакване на нов бонус от новия бъдещ притежател на правата. "Бонусът" за блок "Аспарух" беше 40 млн долара или евро. Тези пари не отиват за пенсиите или болните дечица. И така :"нова булка - нов късмет". А и работата в дълбоки води не е за всяка компания. Предишният правоносител си е на практика джамбазин: купува кон, боядисва го и го продава на пазара преди Тодоровден... Абе, козата си иска пръч, т. е. бонус.
Рейтинг: 571 14:30, 02 яну 13 Гневно
Това е ГЕРБЕРСКО КРАДЕНЕ .Да са живи издрави да яхат тъпия матряла още сто години
Рейтинг: 1259 14:35, 02 яну 13 Весело
[quote#39:"tribiri"]Ам', че тя не пописва ли и във форума на Дневник! Аз като гледам богатия фактически материал, с който форумците подкрепят тезите си 'се си мислех, че ще да са колежки на баба Пена![/quote]
Ама министеро е по-зле от махленския оракул,щото му трябва година за проясняване.
"Не е добре да дадеш една трета от българското Черно море на фирма без нито един ден опит в тази дейност, със съмнително реноме на "консултант" и с 1000 лева в банковата сметка. Затова, каквото и да реши ВАС, аз имам право и ще прекратя конкурса..."
Рейтинг: 571 15:24, 02 яну 13 Весело
Говорим за същото Черно море, нали?
Ако да, признавам досега не знаех, че "средата" му се пада на броени километри от нашия защитен парк.
А сега освен за природна география на България, може и малко да прочете за природа и екосистеми. И обвързаността на екосистемите с непосредствено разположените до тях обекти. И влиянията на силно инвазивните обекти каквито се явяват дълбоките ровичкания, добива и преноса на традиционни енергийни носители.
А аз засега великодушно няма повече да ВИ иронизирам когнитивните дефицити.
Рейтинг: 1232 15:33, 02 яну 13 Неутрално
Прав си, грешката е моя. Малко съм далеч от материята и затова, но ми направи впечатление как фирми с по 70-80 хилки оборот вадят гаранции за милиони, а в единия случай една такава фирма бе класирана преди Монди
Рейтинг: 468 16:55, 02 яну 13 Гневно
Защо направо не си продадем държавата на търг в света? Как ще давате 1/3 от Черно море на компания спечелила от конкурс?!? Ейййй, нямате край !!! Безумията продължават с пълна сила! Вместо ние самите да си помогнем БЪЛГАРИТЕ, ще се отдаваме на чуждестранни неграмотници!
Рейтинг: 2428 18:29, 02 яну 13 Неутрално
Това с ваучерите за научните изследвания е интересно. Само че защо държавата трябва да им дава ваучери на компаниите а не те да инвестират собствените си средства? Чужди пари лесно се харчат така че компаниите лесно ще ги дадат на "свои хора".
Ако толкова компаниите са закъсали или в началният период би могло да се действа както например Тачър направи едно време за театрите - дава им толкова пари колкото са спечелили от билетите. По същият начин например държавата да дава за научен договор половината или друг процент от това което компанията е решила да отдели. Когато фирмата дава и свои пари доста ще си помисли за какво да ги похарчи.
Рейтинг: 458 04:56, 03 яну 13 Неутрално
Всяко правителство се опитва да докара потоп след себе си! Защото всички са наясно - втори мандат няма да има, дайте да грабим! Милиарди няма да има, но "няколко десетки милиони евро бонус" ще завлечем!
Аз съм против каквото и да било развиване на нефтени и газови находища на суха или морска териториа на България. Това че сме в криза няма връзка с факта че до сега нямаме нефтена индустрия (хм, някога си имахме), а ако дадем на някой да ни я развие няма да излезем от кризата, само ще направим някоя компания по-богата докато цапа наоколо а ние се тровим.
Според мен сега, докато нямаме големи, енергогладни индустрии (не че има изгледи да имаме), а битовите ни енергийни нужди са покрити, е време да се откъснем от фосилните горива. България е малка държава и има шанс да развива енергетика без газ, нефт, Газпром и Шеврон. ТОВА щЕ Е НАшАТА ЕНЕРГИЙНА НЕЗАВИСИМОСТ!
Но енергийна независимост няма без политическа! А сега сме твърде зависими от Ешкенази и той решава къде ще се копае и кой ще духа супата.
Ешкенази е станал безочливо алчен и скоро себе си ще налапа! Неговите "приятели" тук, изпълнителите на неговата воля са прости като компири и се препъват на всяка крачка. Кой интелигентен човек ще продаде народа си за 300 ционски сребърника и зелена карта? Трябва да си много проста мутра за да го направиш!
Рейтинг: 402 14:25, 04 яну 13 Неутрално
Не случайно го наричат "бебето министър"
изпълнява поръчки, без да мисли за държавата и хората,които живеят в нея!
Рейтинг: 859 19:33, 21 фев 13 Неутрално
А национализацията след това върви ли като част от пакета за чуждите инвеститори